Read and Write application parameters in XML - CodeProject 10,880,751 members (117,663 online)
Last Visit: 31-Dec-99 18:00 Last Update: 21-Sep-14 12:27Refresh1 Shared Hosting Linux Virtual Private Servers Linux Enterprise Cloud Servers Windows Enterprise Cloud Servers SEO & SEM Services "Get A WebSite" Services Register a New Domain Skuif 'n Domein na Synergetix View Cart
Jou Aankoop Mandjie is leeg
Is jy seker jy wil hierdie item uit jou Aankoop Mandjie verwyder?
Leë Aankoop Mandjie
Is jy seker jy wil jou Aankoop Mandjie leegmaak? Kortpad met kamppasta
JY LEES NOU Kortpad met kamppasta
’n Vinnige pot pasta kan menige honger maag red ná ’n lang dag van wildkyk of langpad ry. Hier is ses van ons gunstelinge.
Foto’s: Michelle Parkin. Kosassistent: Tani Kirsten
Boereworsfrikkadelle in tamatiesous
Proe die plaas
Jy kan net stukkies gebraaide wors deur die sous roer en dit opwarm vir ’n vinnige ete, maar dit smaak lekkerder as die vleis in die sousie gaar word.
(genoeg vir 4-6)
1 pak (500 g) spaghetti
1 pak (800 g) boerewors
1 fles (375 g) tamatie-pastasous
2 vars tamaties, gekap
1 eetlepel rissiesous
1 Kook die spaghetti volgens die aanwysings op die pakkie in ’n pot vol soutwater.
2 Druk die vleis uit die wors en maak klein frikkadelletjies daarvan. Pak die frikadelletjies in ’n pan met die olie en braai dit tot mooi goudbruin. Gooi die pastasous daarby en prut dit tot warm en gaar.
3 Sit die frikkadelle en sous voor met die pasta, vars tamatie, rissiesous en kaas.
As jy nie pasta byderhand het nie, kan jy die frikadelle en sous oor krummelpap voorsit.
’n Anderster soort slaai
Hou dié resep byderhand vir ’n vinnige, maklike en smaaklike ligte middagete in die kampterrein.
250 g rigatonipasta
200 g biltong, fyngekerf
10 ingemaakte pikantrissies
50 ml pekelwater van die pikantrissies
½ rooiui, fyngekap
1 Kook die pasta volgens die aanwysings op die pakkie in ’n groot pot vol soutwater.
2 Meng die biltong, pikantrissies en fetakaas deur die pasta.
3 Klits die pekelwater en olyfolie goed saam en roer die ui by. Geur dit met sout en peper na smaak, en gooi dit oor die pastaslaai. Garneer dit met vars kruie.
Jy kan ook 2 koppies gekapte blaarslaai deur die slaai meng indien verkies.
Goeie môre, my sonskyn!
Die kinders sal hierdie pasta vir ontbyt én aandete eet.
500 g varkworsies of chipolatas
4-6 eiers 2 blikkies gebakte boontjies
1 Kook die macaroni volgens die aanwysings op die pakkie in ’n groot pot met soutwater.
2 Braai die varkworsies in ’n pan tot gaar, skep dit uit en sny dit in skyfies. Bak nou die eiers volgens jou smaak.
3 Roer die gebakte boontjies, brandrissie en worsies deur die pasta en geur dit na smaak met sout en swartpeper. Verhit dit tot deurwarm en sit dit voor met ’n gebakte eier.
Vir aandete kan jy die eiers weglaat. Bedek die pasta met kaas nadat alles gemeng is, en verhit alles tot deurwarm.
Bederfkos met oorskiet
Vir dié vinnige kamppasta kan jy ook sommer oorskiet- braaihoender gebruik.
1 pak (500 g) pennepasta
500 ml witsous (tuisgemaak of gekoop)
1-2 koppies beleë cheddarkaas, gerasper
1 teelepel gerookte rissievlokkies
hand vol vars basilie (opsioneel)
1 Geur die hoender en mielies met sout en peper. Braai die hoender tot mooi goudbruin en kook die mielies tot net-net gaar. Kook die pasta volgens die aanwysings op die pakkie.
2 Meng die witsous en kaas deur die gaar pasta en geur dit na smaak met rooipeper, rissievlokkies, sout en peper.
3 Vlok die hoender in stukkies en sny die mieliepitte van die stronk af, en meng dit dan deur die pasta. Garneer dit met vars basilie.
Tuisgemaakte witsous en goeie kaas maak hierdie pasta ekstralekker, maar gebruik gekoopte sous as jou tyd skraps is.
Vinnig, maklik en heerlik
Hierdie pasta is een van my kampstaatmakers omdat jy nie ’n yskas nodig het nie.
1 pak (500 g) pastaskroefies
100 ml Griekse vinaigrette (of iets soortgelyks) – ons het PnP s’n gebruik
1-2 blikkies (170 g elk) tuna ’n hand vol kalamata-olywe
2 heel tamaties, in blokkies gesny (of gebruik ’n koppie kersietamaties wat jy middeldeur sny)
2 koppies slaaiblare soos roket of babaspinasie (opsioneel)
1 Kook die pasta volgens die aanwysings op die pakkie in ’n groot pot met soutwater. Dreineer die pasta en gooi die slaaisous oor terwyl die pasta nog louwarm is. Laat dit eenkant afkoel.
2 Meng die tuna, olywe en tamaties deur die pasta. Roer laastens die slaaiblare deur, geur dit na smaak met sout en paper, en sit dit dadelik voor.
Jy kan ook kaasblokkies, pikantrissies, gekapte komkommer en vars rissies by dié slaai voeg.
Op die been
Vleis met die been in sorg vir die lekker geur van die potjie, maar dit jy kan dit ook met ghoelasjblokkies vervang.
1 kg stowebeesvleis aan die been
1 bottel (400 g) tamatie-pastasous
2 knoffelhuisies, fyngedruk sout en swartpeper na smaak
1 Verhit die olie en braai die beesvleis in sarsies bruin. Skep die vleis uit en hou dit eenkant.
2 Soteer die uie tot amper sag, voeg die wortel en sampioen by, en braai alles saam tot goudbruin.
3 Laat die potjie mooi prut en voeg dan die pastasous, knoffel en die vleis by. Sit die deksel op en prut dit vir 2-3 uur totdat die vleis sag is en van die been afval. Geur die vleis na smaak met sout en peper.
4 Trek die vleis van die been af en bedien dit met gaar pasta.
Vries die sous in Ziploc-sakkies en verhit dit by die kamp net vinnig in die potjie.
Meer oor: kampkos| mei 2018| pasta| weg ry & sleep| kamppasta